Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Cristina Ibarrola Guillén andreak egindako galderaren erantzuna, Foru Diputazioak emana, Turkian atxikita egon ziren arnasgailuei buruzkoa. Galdera 2021eko urtarrilaren 18ko 4. Nafarroako Parlamentuko Aldizkari Ofizialean argitaratu zen.

Iruñean, 2021eko otsailaren 5ean

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Cristina Ibarrola Guillén andreak idatzizko galdera aurkeztu du (10-20/PES-00377), zeinaren bidez honako informazio hau eskatzen baitu:

“1. Erabili al dira ZIUko pazienteekin Turkian atxikita egon ziren eta, azkenean, Nafarroara iritsi ziren arnasgailuak?

2. Zer balorazio egin dute arnasgailu horien funtzionamenduaz Osasunbidea-Nafarroako Osasun Zerbitzuko sendagile intentsibistek? Hona hemen erantzuna:

• Erabili al dira ZIUko pazienteekin Turkian atxikita egon ziren eta, azkenean, Nafarroara iritsi ziren arnasgailuak?

– Ez, ez ziren beharrezkoak izan. Guztiak txekeatu ziren eta erabiltzeko prestatu ziren. 2020/04/09an iritsi ziren, pandemiaren kasuak jaisten hasi zirenean.

• Zer balorazio egin dute arnasgailu horien funtzionamenduaz Osasunbidea-Nafarroako Osasun Zerbitzuko sendagile intentsibistek?

– Erabili ez baziren ere, Elektromedikuntzaren atalak eta Tirapu doktoreak testatu zituzten. Alderdi teknikoak eta funtzionalak proba-baloiaren bidez ebaluatu ziren.

– Merkatuan eskuragarri aurkitu genituenean, bermeak zituzten arnasgailu bakarrak ziren, martxo-apirila betean eskura zitezkeenak eta garaiz iritsiko zirenak.

– Turbina-arnasgailu mota bat da, batez ere lekualdatzeetarako pentsatua, baina ZIU batean erabiltzeko baldintzak betetzen dituena, bereziki lehen COVID olatuan gertatu ziren zirkunstantzietan.

Paziente larrienak segurtasunez aireztatzeko beharrezkoak diren agindu bidezko modalitatea eta bat-bateko modalitatea dauzka, eta babes-modalitateak ere baditu. Halaber, aukera ematen du titia kentzeko prozesua eroso hasteko; horrelako prozesu batean erabili ohi diren presio-modalitateak badauzka.

– Une honetan erreserban daude, erabili behar badira ere. Pandemia gainditu ondoren, hainbat modutara erabili ahalko dira: garraio-arnasgailu gisa eta egoera berezietarako arnasgailu gisa, distantzia luzeko lekualdatzeetarako, Larrialdietako eremuan aireztapen ez-inbaditzaile gisa, fluxu altuko oxigenoterapia gisa...

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2021eko urtarrilaren 28an

Osasuneko kontseilaria: Santos Induráin Orduna